Referitor dosar 21078/06.12.2018

**AUTORIZATIE DE MEDIU**

**Nr. SB din .2019**

**Ca urmare a cererii adresate de** SC BRIANA SUN SRL **cu sediul în judeţul** Sibiu, **municipiul** Sibiu, **str.** Ion Sion, **nr.** 2B, ap. 2, **înregistrată la nr.** 21078/06.12.2018, **în urma analizării documentelor transmise şi a verificării efectuate de către** ecolog Simona Zambori **a analizării în cadrul Colectivului Intern de Analiză din data de** 09.01.2019,

**în baza Hotărârii Guvernului nr. 48/2013 privind organizarea și funcţionarea Ministerului Mediului şi Schimbărilor Climatice şi pentru modificarea unor acte normative în domeniul mediului şi schimbărilor climatice,** **a Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, se emite:**

AUTORIZAŢIA DE MEDIU

**pentru:** ”VILA BRIANA” – pensiune turistică cu restaurant

**situat în localitatea** Rășinari, **str. DJ 106A**, km 16 f.n., **jud.** Sibiu

**care prevede:** pensiune turistică și restaurant (S+P+3E+M): subsol – club cu 60 locuri, bar, magazie, holuri, grupuri sanitare, sală de conferințe, 2 birouri, spații tehnice ; parter **-** salon restaurant (capacitate 140 locuri), bar, recepție, grup sanitar, bucătărie și spații anexe; etajele1,2,3 și mansardă – 27 camere și 2 apartamente cu băi proprii (total 58 locuri de cazare), cameră pentru angajați, cu oficiu și grup sanitar; curte interioară cu 2 terase descoperite, spațiu verde și parcare auto;

**în scopul desfăşurării următoarelor activităţi (conform cod CAEN):** 5590 – Alte servicii de cazare; 5610 – Restaurante;

**Documentaţia conţine:** cerere; fişa de prezentare şi declaraţie; piese desenate; chitanța nr. 24470/06.12.2018 (500 lei); proces - verbal cuprinzând concluziile evaluării obiectivului din 20.12.2018; anunț ziar din 26.11.2018; Autorizația de mediu SB 338 din 05.12.2013, emisă de Agenția pentru Protecția Mediului Sibiu;

**elaborată de:** Carmen Roman- administrator

**şi următoarele acte de reglementare emise de alte autorităţi:** Autorizație de gospodărire a apelor emisă de S.G.A. Sibiu nr. SB 87 din 30.08.2016; Certificat de înregistrare la Registrul Comerțului seria B, nr. 2962686, J32/834/29.09.2014 (CUI 33636242); Certificat constatator nr. 29422 din 26.09.2014; Contract de comodat din 18.09.2014; Extras CF nr. 66458; Dovada achitare taxă salubritate la Primăria Rășinari – chitanța din 31.01.2018; Contract de colectare ulei uzat alimentar nr. 76 din 20.03.2012 cu Î.I. Voicu Ionuț Relu.

**Prezenta autorizaţie se emite cu următoarele condiţii speciale impuse:**

* respectarea prevederilor O.U.G. nr.195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare;
* respectarea prevederilor O.U.G. nr. 196/2005 privind Fondul pentru mediu, modificată, completată şi aprobată prin Legea nr. 105/2006, cu modificările şi completările ulterioare;
* respectarea prevederilor H.G. nr. 856/2002 privind privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* respectarea prevederilor Legii nr. 211/2011(r1) privind regimul deşeurilor. Producătorii şi deţinătorii de deşeuri au obligaţia valorificării acestora cu respectarea ierarhiei deşeurilor. Deşeurile care nu au fost valorificate trebuie supuse unei operaţiuni de eliminare în condiţii de siguranţă. Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului. Producătorul de deşeuri are obligaţia de a desemna o persoană din rândul angajaţilor proprii care să urmărească şi să asigure îndeplinirea obligaţiilor prevăzute de lege sau să delege această obligaţie unei terţe persoane, care trebuie să fie instruită în domeniul gestiunii deşeurilor, inclusiv a deşeurilor periculoase, ca urmare a absolvirii unor cursuri de specialitate. Conform art. 14, alin (1) din Legea nr. 211/2011(r1) privind regimul deşeurilor, pentru asigurarea unui grad înalt de valorificare, producătorii de deşeuri şi deţinătorii de deşeuri sunt obligaţi să colecteze separat cel puţin următoarele categorii de deşeuri: hârtie, metal, plastic şi sticlă;
* titularul autorizaţiei este obligat să deţină contracte valabile pentru valorificarea/eliminarea deşeurilor pe toată perioada de valabilitate a autorizaţiei de mediu;
* se vor respecta prevederile O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată de Legea nr. 19/2008, cu modificările şi completările ulterioare;
* respectarea prevederilor O.M. 3299/2012 pentru aprobarea metodologiei de realizare şi raportare a inventarelor privind emisiile de poluanţi în atmosferă;
* în cazul producerii unui prejudiciu, titularul activităţii suportă costul pentru repararea prejudiciului şi înlătură urmările produse de acesta, restabilind condiţiile anterioare producerii prejudiciului, potrivit principiului „poluatorul plăteşte”;
* respectarea prevederilor Ordinului Nr.1171/2018 privind aprobarea Procedurii pentru aplicarea vizei anuale a autorizaţiei de mediu şi autorizaţiei integrate de mediu<
* respectarea prevederilor O.U.G. nr. 75/19.07.2018 pentru modificarea și completarea unor acte normative în domeniul protecției mediului;

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

Conform art. 16, alin(4) **din O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, autorizaţia de mediu se revizuieşte ori de câte ori apar elemente noi cu impact asupra mediului, necunoscute la data emiterii.**

**Titularul va solicita obținerea vizei, în fiecare an, cu minimum 60 de zile înainte de ziua și luna în care a fost emisă autorizația de mediu sau autorizația integrată de mediu.**

**Prezenta autorizație își păstrează valabilitatea pe toată perioada în care beneficiarul acesteia  obține viza anuală (conform art. I, alin. 2 din OUG nr. 75/19.07.2018).**

**Nerespectarea prevederilor prezentei autorizații de mediu se sancţionează conform prevederilor legale în vigoare.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată și completată prin Legea nr. 262/2007.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

**I. Activitatea autorizată**

**1. Dotări (instalaţii, utilaje, mijloace de transport utilizate în activitate):**

* cuptor electric;
* 3 frigidere;
* 3 congelatoare;
* sobă de gătit pe combustibil GPL;
* friteuză;
* alte dotări specifice unităților de cazare și alimentație publică.

**2. Materiile prime, auxiliare, combustibilii și ambalajele folosite - mod de ambalare, de depozitare, cantităţi:**

* produse alimentare vrac și ambalate, băuturi;
* produse igienico-sanitare, alte produse specifice activității de cazare și alimentație publică.

**3. Utilităţi - apă, canalizare, energie (surse, cantităţi, volume):**

Unitatea este racordată la rețeaua electrică de joasă tensiune din zonă.

Alimentarea cu apă a unității se face din 2 puțuri de mică adâncime, amplasate în subsolul pensiunii(Qzi mediu = 14,6 mc), fiecare puț fiind echipat cu pompă submersibilă tip Willo TW(Q=5,0 mc/h). Apa este folosită la calitatea prelevată, și este înmagazinată în 2 bazine de stocare de 20 și respectiv 30 mc, ce servesc și ca rezervă pentru incendii.

Apele uzate menajere de la bucătărie sunt preepurate prin separatorul de grăsimi (Q=1,5 l/s), de unde sunt conduse împreună cu apele igienico-sanitare în trei bazine două cu V= 20 mc și unul cu V=40 mc, cu rol în compensarea debitelor de ape uzate. Din bazinele de compensare apele uzate sunt preluate de stația de epurare Klarofix 50 (Q=7,5 mc/zi). Apele epurate sunt conduse, printr-o conducltă subterană cu L=120 m în cursul de apă Sebeș (Volumul mediu evacuat = 11,68 mc/zi).

**4. Descrierea principalelor faze ale procesului tehnologic sau ale activităţii:**

* recepţia si depozitarea produselor alimentare;
* prepararea produselor alimentare;
* servirea mâncărurilor gătite şi a băuturilor;
* cazarea turiștilor;
* activități în sala de conferințe.

**5. Produsele și subprodusele obţinute - cantităţi, destinaţie:** produse alimentare gătite

**6. Datele referitoare la centrala termică proprie - dotare, combustibili utilizaţi (compoziţie, cantităţi):**

* centrală termică cu puterea instalată de 256 kw, pe bază de combustibil solid.

**7. Alte date specifice activităţii (cod-uri CAEN care se desfăşoară pe amplasament, dar nu intră pe procedura de autorizare):** 5630 – Baruri și alte activități de servire a băuturilor.

**8. Program de funcţionare :** 24 **ore/zi,** 7 **zile/săptămână**, 365 **zile/an.**

Se va respecta programul de funcţionare stabilit de Primăria Rășinari.

**II. Instalaţiile, măsurile și condiţiile de protecţie a mediului**

**1. Staţiile și instalaţiile pentru reţinerea, evacuarea și dispersia poluanţilor în mediu, din dotare (pe factori de mediu):**

AER - coş pentru evacuarea gazelor de la centrala termică.

APĂ - apele uzate menajere sunt epurate prin stația de epurare mecano-biologică tip Willo TW.

**2. Alte amenajări speciale, dotări și măsuri pentru protecţia mediului:**

* spaţiu amenajat pentru colectarea deşeurilor ce urmează a fi predate în vederea valorificării/eliminării către firme autorizate;

**3. Concentraţiile și debitele masice de poluanţi, nivelul de zgomot, de radiaţii admise la evacuarea în mediul înconjurător, depăşiri permise şi în ce condiţii:**

* Indicatorii de calitate ai apelor uzate epurate evacuate în emisar se vor încadra obligatoriu în limitele NTPA 001/2005, sau cele impuse de Autorizația de gospodărire a apelor, emisă de A.N. Apele Române – S.G.A. Sibiu;
* Limitele poluanţilor evacuaţi pe coşul centralei termice se vor încadra în limitele prevăzute în Ord. 462/1993 şi anume pentru instalaţiile de ardere pe bază de combustibil solid: pulberi - 100 mg/mcN, CO - 250 mg/mcN, SO2 - 2000 mg/mcN, NO2 - 400 mg/mcN, substanţe organice exprimate în carbon total - 50 mg/mcN; Valorile limită se raportează la un conţinut în oxigen al efluenţilor gazoşi de 6% vol;
* NAEC exterior incintei nu va depăşi 65 dB(A), Cz. 60, conform STAS 10009/2017.

**III. Monitorizarea mediului**

**1. Indicatori fizico-chimici, bacteriologici și biologici emişi, imisiile poluanţilor, frecvenţa, modul de valorificare a rezultatelor:**

* monitorizarea apelor uzate evacuate în emisar - conform autorizației emise de A.N. Apele Române – S.G.A. Sibiu;

Restul indicatorilor precizaţi la punctul II.3. se va realiza prin metode acreditate, costurile monitorizării revenind titularului de activitate. Monitorizarea se va realiza la solicitarea autorităţii de mediu, în cazul unor sesizări sau poluări accidentale.

**2. Datele ce vor fi raportate autorităţii teritoriale pentru protecţia mediului şi periodicitate:**

|  |  |  |  |
| --- | --- | --- | --- |
| **Raportări** | **Frecvenţa****raportărilor** | **Data limită a****raportării** | **Autoritatea competentă la care se face raportarea** |
| **Orice poluare semnificativă** se va anunţa telefonic  | când se produce | în cel mai scurt timp posibil | A.P.M. Sibiu **şi** G.N.M.- C.J. Sibiu  |
| **Datele centralizate privind evidenţa gestiunii deşeurilor** conform prevederilor H.G. nr. 856/2002.Datele de raportare se transmit în format electronic sau pe suport de hârtie | anual | până la data de **31 martie** a fiecărui an pentru anul anterior celui pentru care se realizează raportarea | A.P.M.Sibiu |
| Orice date solicitate cu privire la calitatea factorilor de mediu din zonă | la solicitarea A.P.M. Sibiu |  | A.P.M.Sibiu |

NOTĂ:

 A.P.M. Sibiu – Agenţia pentru Protecţia Mediului Sibiu

 G.N.M.- C.J. Sibiu – Garda Naţională de Mediu - Comisariatul Judeţean Sibiu

1. **Modul de gospodărire a deşeurilor și ambalajelor**
	1. **Deşeurile produse (tipuri, compoziţie, cantităţi):**

|  |  |  |
| --- | --- | --- |
| Nr. crt. | Tip de deşeu | Cod deşeu conform H.G. nr. 856/2002 |
| 1. | Deşeuri menajere | 20 03 01 |
| 2. | Deşeuri de ambalaje de materiale plastice | 15 01 02 |
| 3. | Uleiuri uzate alimentare | 20 01 25 |

**2. Deşeurile colectate (tipuri, compoziţie, cantităţi, frecvența):**

* nu se colectează deşeuri provenite de la alte unităţi.

**3. Deşeurile stocate temporar (tipuri, compoziţie, cantităţi, mod de stocare):** Nu este cazul

**4. Deşeurile valorificate (tipuri, compoziţie, cantităţi, destinaţie):**

* deşeurile de ambalaje de material plastic şi uleiul uzat alimentar se valorifică prin societăţi autorizate;

**5. Modul de transport al deşeurilor și măsurile pentru protecţia mediului:**

* deşeurile menajere sunt transportate cu mijloacele auto ale firmei de salubritate;
* celelalte categorii de deşeuri sunt transportate cu mijloacele auto ale societăţilor autorizate în vederea valorificării;
* transportul deşeurilor se va realiza cu respectarea dispoziţiilor H.G. nr. 1061/2008 privind transportul deşeurilor periculoase şi nepericuloase pe teritoriul României, pe baza formularelor prevăzute în Anexele 1, 2 şi 3 ale hotărârii de guvern, funcţie de categoria deşeurilor şi destinaţia acestora.

**6. Mod de eliminare (depozitare definitivă, incinerare):**

* deșeurile menajere – eliminate numai pe depozit autorizat, prin operatorul de salubritate

**7. Monitorizarea gestiunii deşeurilor:**

* se va ţine evidenţa gestiunii deşeurilor în conformitate cu prevederile H.G. nr. 856/2002.
* gestionarea deșeurilor trebuie să se realizeze fără a pune în pericol sănătatea umană şi fără a dăuna mediului, în special:
1. fără a genera riscuri pentru aer, apa, sol, faună sau floră;
2. fără a crea disconfort din cauza zgomotului sau a mirosurilor;
3. fără a afecta negativ peisajul sau zonele de interes special.

**8. Ambalajele folosite și rezultate - tipuri și cantităţi:**

* nu se folosesc ambalaje

**9. Modul de gospodărire a ambalajelor (valorificate):** Nu este cazul

**V. Modul de gospodărire a substanţelor și preparatelor periculoase** Nu este cazul

**Instalația nu intră sub incidența directivei SEVESO**

**VI. Programul de conformare – Măsuri pentru reducerea efectelor prezente și viitoare ale activităţilor :** Nu este cazul

**Prezenta autorizaţie a fost emisă în 3 (trei) exemplare, fiecare exemplar având un număr de 5 (cinci) pagini, semnate şi ştampilate.**

 **DIRECTOR EXECUTIV, p. ŞEF SERVICIU AVIZE,**

 **Ec. Ioan FRĂTICI ACORDURI, AUTORIZAŢII,**

 **Ing. Livia MITEA**

**Întocmit**

**Simona ZAMBORI**